Hia nau em ol EMTV nesenel nius hetlain long tok pisin…
1. NUPELA LOA BILONG WOK
I gat loa bilong wok bilong ol Teknikal Edvaisa bilong ol arapela kantri, insait long ol gavman dipatmen na provinsal administresen.
Dispela I bihainim nupela regulesen long haiarim bilong ol Teknikal Edvaisa o saveman bilong narapela kantri.
Dispela nupela loa I makim klia pasin bilong ol ausait teknikal edvaisa I wok wantaim ol png gavman dipatmen.
2. KAMMA KAM BEK LONG KANTRI
Bodi bilong leit MP bilong Saut Bogenvil, Steven Kamma, I kamap nau moning long Filipins.
Praim Minista Peter O’Neill na ol arapela lain I bin stap long bungim kamap bilong en long Jacksons Intanesenel Ples Balus.
Memba bilong Saut Bogenvil I bin dai long Filipins long las wik Fraide, taim em I wok kisim tritmen long hap.
3. TUPELA DAI PINIS LONG MANAM KE SENTA
Ol halivim kaikai we provinsal disasta senta I tok long salim I go long ol Manam Ailan kea senta, I no kamap yet, na I gat tupelo dai pinis long ol kea senta long Madang.
Sampela arapela I airaun na pundaun, na ol I kisim ol I go long helt senta.
Nau yet ol I nidim marasin, tasol bodi bilong ol I no kisim inap kaikai longpela taim yet.
4. KALABUS RONAWE
POLIS long Lae I wok long painim sampela ol kalabus man I brukim banis long Buimo haus kalabus long tri kilok nau apinun.
Metropolitan Superintenden, Anthony Wagambie I salim wanpela tok lukaut long Facebook, na tok olsem tupela haus kalabus wokman I kisim bagarap taim ol I laik stopim ol kalabus long ronawe
NA LONG SPOTS NIUS:
1. MARUM BAI KOSA
Michael Marum em I interim kosa bilong PNG Kumuls bilong Pasifik Tes Mes agensim ol Fiji Bati long Sydney long namba 7 de bilong mun Mei.
Marum I kamap strongpela pos bilong ol Kumuls na SP PNG Hunters program na planti I tok em I ken senisim Mal Meninga.
https://youtube.com/watch?v=eRqYfjrZOzk%3Ffeature%3Doembed%26wmode%3Dopaque%26showinfo%3D0%26showsearch%3D0%26rel%3D0
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn zho_Hans